Mənim (Növrəs İman)
Əvvəl, fikrim bir Xudadan 
Zikr eylər pünhan mənim; 
Bişərkdi, həm müqərrər,
Odu biməkan mənim;
Dürr mənim, gövhər mənim, 
Mayeyi-iman mənim;
Əhəd mənim, Əhməd mənim 
Külli-insü can mənim;
Ərşü kürsü lohü qələm, 
Gərdişi-asman mənim.

Altı, səkkiz, doqquznan bir 
Yetər on dörd yerinə;
Yeddi, səkkiz on ikiynən 
On dolanar sərinə;
Beş dolanır yeddi ilən,
On gəlir üç yerinə;
Altı dördün müttəsili,
Gah salır çox dərinə;
On nəfərdə on iki dil,
On gəlir asan mənim.

Altı beşlə doqquz üçün 
Bir nəfər rəhbər gəlir;
Beş mükəddər, bir mütəhhər 
Zikrimə əzbər gəlir;
Üç beşilən dörd məqama
Min səkkiz yüz ər gəlir;
Bu işlərdən, Novrəs İman,
Ağlına sərsər gəlir;
Yeddi sərvər, beş qulamı,
Yeddi dərftərxan mənim.

XX əsrin müxəmməsləri
Bağlamalar